En lastbil stødte ind i en personbil i en rundkørsel ved Store Binderup onsdag morgen. De to passagerer, en far og en søn, er begge hårdt kvæstede og sønnen er i livsfare. Føreren af lastbilen er blevet afhørt med en sigtets rettigheder, men Nordjyllands Politi ved endnu ikke, hvad årsagen til ulykken var. - Det kan være noget med bilen eller vejen var glat. Måske har han været uopmærksom, siger vagtchef Frank Liltorp fra Nordjyllands Politi til TV2/Nord. Føreren af lastbilen var ikke påvirket af spiritus.
Det var en far og en søn, der stødte sammen med en lastbil ved Store Binderup onsdag morgen. Sønnen er i livsfare.